|  |
| --- |
| Številka: 0070-29/2025/1002**0030020070-8/00202502** |
| Ljubljana, 19. 9. 2025 |
| EVA: 2025-3350-0024 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Zakona o spremembah in dopolnitvah Zakona o vrtcih, tretja obravnava – predlog za obravnavo** |
| **1. Predlog sklepov vlade:**Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13-ZDU-1G, 65/14, 55/17, [163/22](http://www.uradni-list.si/1/objava.jsp?sop=2022-01-4191) in 57/25-ZF) je Vlada Republike Slovenije na … seji pod točko ... dne ………. sprejela naslednji**S K L E P:**Vlada Republike Slovenije je določila besedilo Predloga Zakona o spremembah in dopolnitvah Zakona o vrtcih (ZVrt-H), EPA 2179-IX – tretja obravnava in ga pošlje v obravnavo Državnemu zboru. Barbara Kolenko Helbl generalna sekretarkaPriloga:– besedilo predloga zakonaPrejmejo:* Ministrstvo za vzgojo in izobraževanje
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  **NE** |
| **3.a Osebe, odgovorne za strokovno pripravo in usklajenost gradiva:** |
| * dr. Vinko Logaj, minister
* Janja Zupančič, državna sekretarka
* mag. Andrej Sotošek, državni sekretar
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| * dr. Vinko Logaj, minister
* Janja Zupančič, državna sekretarka
* mag. Andrej Sotošek, državni sekretar
 |
| **5. Kratek povzetek gradiva:** |
| Državni zbor je na 113. izredni seji 18. 9. 2025 sprejel sklep, da Vlada Republike Slovenije pripravi Predlog Zakona o spremembah in dopolnitvah Zakona o vrtcih za tretjo obravnavo. V besedilu členov so upoštevani sprejeti amandmaji. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| **II. Finančne posledice za državni proračun** |
| **II. a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / | / |
|  |  |  |  |  |
| **SKUPAJ** |  |  |
| **II. b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II. c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  | / |
| **OBRAZLOŽITEV:**  **I. Ocena finančnih posledic, ki niso načrtovane v sprejetem proračunu**  / 1. **Finančne posledice za državni proračun**

**/** |
| **7.b Predstavitev ocene finančnih posledic pod 40.000 EUR:****/** |
| **8. Predstavitev sodelovanja z združenji občin:**  |

|  |  |
| --- | --- |
| Vsebina predloženega gradiva (predpisa) vpliva na: − pristojnosti občin, − delovanje občin,  − financiranje občin.   | **DA/**NE  |
| Gradivo (predpis) je bilo poslano v mnenje: * Skupnosti občin Slovenije

 SOS: DA/NE* Združenju občin Slovenije

 ZOS: DA/NE* Združenju mestnih občin Slovenije

 ZMOS: DA/NE Gradivo je bilo dostopno preko portala e-demokracija. Predlogi in pripombe združenj so bili upoštevani:  v celoti,  večinoma,  delno niso bili upoštevani.  |
|  Bistveni predlogi in pripombe, ki niso bili upoštevani:- postopek imenovanja ter razrešitve ravnateljev in direktorjev- naložbe v stvarno premoženje druge lokalne skupnosti |

|  |
| --- |
| **9. Predstavitev sodelovanja javnosti:** |
|  Gradivo je bilo predhodno objavljeno na spletni strani predlagatelja. | **NE** |
| **10. Pri pripravi gradiva so bile upoštevane zahteve iz Resolucije**  **o normativni dejavnosti:** | **DA** |
| **11. Gradivo je uvrščeno v delovni program vlade:** | **DA** |
|  Dr. Vinko LOGAJ MINISTER |

Priloge:

* predlog sklepa Vlade Republike Slovenije;
* predlog Zakona o spremembah in dopolnitvah Zakona o vrtcih.

EVA: 2025-3350-0024

Številka:

Datum:

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada R:epublike Slovenije na … seji pod točko ... dne ………. sprejela naslednji

S K L E P:

Vlada Republike Slovenije je določila besedilo Predloga Zakona o spremembah in dopolnitvah Zakona o vrtcih (ZVrt-H), EPA 2179-IX – tretja obravnava in ga pošlje v obravnavo Državnemu zboru.

 Barbara Kolenko Helbl

 generalna sekretarka

Priloga:

– besedilo predloga zakona

Prejmejo:

- Ministrstvo za vzgojo in izobraževanje

- Služba Vlade Republike Slovenije za zakonodajo

- Urad Vlade Republike Slovenije za komuniciranje

**TRETJA OBRAVNAVA**

**PREDLOG**

**EVA: 2025-3350-0024**

PREDLOG ZAKONA

o spremembah in dopolnitvah Zakona o vrtcih (ZVrt-H)

1. člen

V Zakonu o vrtcih (Uradni list RS, št. 100/05 – uradno prečiščeno besedilo, 25/08, 98/09-ZIUZGK, 36/10, 61/10-ZUPJS, 94/10-ZIU, 40/11-ZUPJS-A, 14/15-ZUUJFO, 55/17, 49/20-ZIUZEOP, 175/20-ZIUOPDVE in 18/21) se v 10. členu doda nov tretji odstavek, ki se glasi:

»Če se število otrok na območju občine zmanjšuje, kar ima za posledico, da se v kraju, naselju ali ožjem delu te občine, v katerem deluje javni vrtec ali njegova enota, zmanjšuje število oddelkov, občina ne podeli koncesije zasebnemu vrtcu v tem kraju, naselju ali posameznem delu občine.«.

1. člen

Za 14. členom se dodata nova 14.a in 14.b člena, ki se glasita:

»14.a člen

(krajši programi za predšolske otroke v obsegu 240 ur)

Javni vrtec lahko organizira za otroke, ki bodo do konca koledarskega leta dopolnili starost 5 let in niso vključeni v vrtec, krajši program v obsegu 240 ur letno, namenjen otrokom, ki bodo v skladu z zakonom, ki ureja osnovnošolsko izobraževanje, v naslednjem šolskem letu začeli obiskovati šolo. Program se financira iz državnega proračuna in je za starše brezplačen.

14.b člen

(zagotavljanje vključevanja otrok iz evidentiranih romskih naselij v vrtec)

Občina, na območju katere se nahaja evidentirano romsko naselje, spremlja in spodbuja vključenost predšolskih otrok iz tega naselja v vrtec. Občina na podlagi podatkov o številu predšolskih otrok, ki niso vključeni v vrtec, za vsako posamezno šolsko leto določi vrtec, ki za otroke, ki bodo do konca koledarskega leta dopolnili starost 5 let in na dan 30. aprila tekočega leta niso vključeni v vrtec, organizira v naslednjem šolskem letu krajši program v obsegu 240 ur letno.

Pristojna služba občine v evidentiranem romskem naselju izvaja vse dejavnosti, da starši vključijo predšolske otroke v vrtec.«.

1. člen

V 17. členu se drugi odstavek črta.

Dosedanji tretji do šesti odstavek postanejo drugi do peti odstavek.

1. člen

V 20. členu se za dosedanjim šestim odstavkom doda nov sedmi odstavek, ki se glasi:

»Če se zaradi nasilja v družini eden od staršev z otrokom odseli, lahko otroka vpiše v vrtec oziroma izpiše iz vrtca starš brez soglasja starša, ki je povzročitelj nasilja. V tem primeru vrtec vpiše oziroma izpiše otroka na podlagi predložitve mnenja o ogroženosti otroka zaradi nasilja v družini, kar je razvidno iz uradnih evidenc, ki jih vodijo centri za socialno delo. «

Dosedanji sedmi odstavek postane nov osmi odstavek, ki se glasi:

»Vrtec starše pisno obvesti o datumu vključitve otroka v vrtec in o drugih pogojih za sprejem otroka v vrtec, razen v primeru iz prejšnjega odstavka, ko obvesti le starša, ki je vpisal otroka v vrtec.«.

Dosedanji osmi odstavek postane deveti odstavek.

1. člen

Za 20.f členom se doda nov 20.g člen, ki se glasi:

»20.g člen

(vključitev otroka v vrtec na podlagi mnenja centra za socialno delo)

Center za socialno delo lahko v postopku obravnave družine v skladu s predpisi, ki urejajo socialno varnost oziroma položaj družine ali na predlog pristojne službe občine iz drugega odstavka 14.b. člena tega zakona, izda mnenje, da je v otrokovo korist, da starši otroka, ki bo v naslednjem šolskem letu dopolnil starost 6 let, čim prej vključijo v vrtec. Mnenje se vroči staršem in vrtcu, ki ga je občina določila za izvajanje krajšega programa v obsegu 240 ur letno.

Otroka, za katerega je center za socialno delo izdal mnenje iz prejšnjega odstavka, starši vključijo v vrtec, v katerem je organiziran krajši program v obsegu 240 ur letno. Če starši otroka ne vpišejo v vrtec oziroma ga vpišejo, vendar otrok vrtca ne obiskuje, vrtec o tem obvesti center za socialno delo.«.

1. člen

V drugem odstavku 21. člena se doda novi drugi stavek, ki se glasi:

»Z letnim delovnim načrtom se določijo tudi sprememba organizacije dela oddelkov in enot med šolskimi počitnicami, morebitno zaprtje posameznih enot in določitev dežurnih enot, izvajanje obogatitvenih in dodatnih dejavnosti, izvajanje dejavnosti za otroke, ki niso vključeni v vrtec ter načrt, ukrepi in usposabljanje zaposlenih za zagotavljanje varnega in spodbudnega vzgojnega okolja.«.

1. člen

Za 21. členom se dodata nova 21.a in 21.b člen, ki se glasita:

»21.a člen

(delovanje vrtcev ob naravnih in drugih nesrečah ter v izrednih razmerah)

O delovanju vrtcev v okoliščinah preprečevanja in blažitve posledic naravnih in drugih nesreč v skladu z zakonom, ki ureja varstvo pred naravnimi in drugimi nesrečami ter med razglašenimi izrednimi razmerami odloča minister, pristojen za predšolsko vzgojo, razen, če je z drugim zakonom določeno drugače.

Če so okoliščine iz prejšnjega odstavka omejene na lokalna okolja in ne trajajo več kot tri dni, o zaprtju vrtca odloča ravnatelj v soglasju z občino.

21.b člen

(hišni red)

Vrtec v soglasju z občino ustanoviteljico v hišnem redu določi območje vrtca in površine, ki spadajo v prostor vrtca, poslovni čas in uradne ure, uporabo prostora vrtca in organizacijo nadzora, ukrepe za zagotavljanje varnosti, vzdrževanje reda in čistoče ter drugo.«.

1. člen

V 29. členu se v prvem odstavku za peto alinejo dodata nova šesta in sedma alineja, ki se glasita:

»- stroške dela za zaposlene na delovnem mestu romski pomočnik in na delovnem mestu vzgojitelja v prilagojenem programu, k sistemizaciji katerih je dalo soglasje ministrstvo, pristojno za predšolsko vzgojo,

- sredstva za izplačilo nagrade dijakom in sredstva za malico dijakom za čas praktičnega usposabljanja z delom v okviru izobraževalnega programa.«

1. člen

V 30. členu se v drugem odstavku doda novi drugi stavek, ki se glasi:

»Če je otrok vključen v oddelek prilagojenega programa v zavodu za vzgojo in izobraževanje otrok s posebnimi potrebami, je osnova za plačilo staršev povprečna cena programa za druge enako stare otroke, ki velja za območje Republike Slovenije na dan 1. septembra tekočega leta in jo objavi na osrednjem spletnem mestu državne uprave ministrstvo, pristojno za predšolsko vzgojo.«.

Za tretjim odstavkom se doda nov četrti odstavek, ki se glasi:

»Staršem, ki imajo v vrtec vključena dva otroka, se z naslednjim dnem po izpisu starejšega otroka iz vrtca, plačilo vrtca za mlajšega otroka obračuna v višini znižanega plačila vrtca, ki jim je določeno z odločbo pristojnega centra za socialno delo za starejšega otroka in ki velja na dan izpisa starejšega otroka iz vrtca.«.

1. člen

V 32. členu se v četrtem odstavku za besedilom: »dva otroka« doda besedilo: »iz iste družine«.

Za četrtim odstavkom se doda nov peti odstavek, ki se glasi:

»Kot ista družina iz prejšnjega odstavka se štejejo osebe, ki se upoštevajo pri ugotavljanju materialnega položaja v skladu z zakonom, ki ureja uveljavljanje pravic iz javnih sredstev.«.

Dosedanji peti in šesti odstavek postaneta nov šesti in sedmi odstavek.

Za novim sedmim odstavkom se doda nov osmi odstavek, ki se glasi:

»Ne glede na oprostitev plačila staršev za vrtec v skladu s prvim in četrtim odstavkom tega člena, lahko vrtec staršem obračuna posamezne stroške za dneve, ko starši vrtcu v skladu s pravili niso sporočili oziroma najavili odsotnosti otroka in je imel vrtec zato nepotrebne izdatke z zagotovitvijo kadra ter za nabavljena živila. Občina ustanoviteljica vrtca sprejme akt, s katerim določi višino posameznih izdatkov, ki se kot upravičeni stroški zaračunajo staršem.«.

1. **člen**

**Prvi odstavek 34. člena se spremeni tako, da se glasi:**

**»Zasebnemu vrtcu, ki je vpisan v razvid izvajalcev javno veljavnih programov pri ministrstvu, pristojnem za predšolsko vzgojo, za izvajanje programa po posebnih pedagoških načelih, kot je to določeno v četrtem odstavku 13. člena tega zakona, pripadajo sredstva iz proračuna občine, če izpolnjuje naslednje pogoje:**

* **če izvaja najmanj poldnevni program,**
* **če ima vključenih najmanj za en oddelek predšolskih otrok,**
* **če ima zaposlene vzgojitelje, vzgojitelje predšolskih otrok – pomočnike vzgojiteljev in ravnatelja oziroma pomočnika ravnatelja za izvedbo programa in za pedagoško vodenje vrtca v skladu z zakonom in drugimi predpisi in**
* **če je dostopen vsem otrokom.«.**

**Za spremenjenim prvim odstavkom se dodata novi drugi in tretji odstavek, ki se glasita:**

**»Sredstva iz občinskega proračuna pod pogoji iz prejšnjega odstavka pripadajo tudi zasebnemu vrtcu, ki izvaja program za predšolske otroke v skladu s prvim odstavkom 13. člena tega zakona, če je ta program pridobil pozitivno mnenje Strokovnega sveta Republike Slovenije za splošno izobraževanje.**

**Strokovni svet Republike Slovenije za splošno izobraževanje poda pozitivno mnenje, če ugotovi, da program iz prejšnjega odstavka določa trajanje programa in skladnost s cilji vzgoje in izobraževanja v Republiki Sloveniji ter pokriva vsebino javno veljavnega programa, hkrati pa zagotavlja bistveno različnost vsebine in izvedbe glede na javno veljavni program. Podrobnejša merila in kriterije za odločanje Strokovnega sveta Republike Slovenije za splošno izobraževanje v skladu s tem odstavkom določi minister, pristojen za predšolsko vzgojo.«.**

**Dosedanji drugi, tretji, četrti, peti, šesti, sedmi in osmi odstavek postanejo četrti, peti, šesti, sedmi, osmi, deveti in deseti odstavek.**

**V dosedanjem devetem odstavku, ki postane enajsti odstavek, se besedilo »Šesti, sedmi in osmi« nadomesti z besedilom »Osmi, deveti in deseti«.**

**Za enajstim odstavkom se doda nov dvanajsti odstavek, ki se glasi:**

**»Če ima občina na podlagi ocene o demografskih gibanjih na njenem območju za obdobje petih letih v vrtcih, ki izvajajo javno službo, dovolj prostih mest za vključitev vseh otrok, ki jih starši želijo vpisati v vrtec, lahko odloči, da zasebnemu vrtcu iz drugega odstavka tega člena za otroke, ki jih bodo starši vključili v zasebni vrtec v tem obdobju, ne bo zagotavljala sredstev iz občinskega proračuna v skladu s tem členom. Odločitev iz tega odstavka sprejme občinski svet do konca aprila za obdobje petih let od naslednjega šolskega leta dalje.«.**

1. člen

Za 34. členom se doda nov 34.a člen, ki se glasi:

»34.a člen

(financiranje zasebnega vrtca na podlagi koncesije)

Zasebnemu vrtcu, ki je vpisan v razvid izvajalcev javno veljavnih programov pri ministrstvu, pristojnem za predšolsko vzgojo, za izvajanje programa za predšolske otroke, ki ga določa 12. člen zakona, pripadajo javna sredstva na podlagi koncesije, ki jo podeli občina, v kateri ima zasebni vrtec sedež oziroma ima sedež njegova enota. Za podelitev koncesije se uporabljajo določbe zakona, ki ureja organizacijo in financiranje vzgoje in izobraževanja, razen če ta zakon ne določa drugače.

Občina, ki je zasebnemu vrtcu podelila koncesijo, v pogodbi o koncesiji opredeli višino sredstev, ki jih zagotavlja za opravljanje dejavnosti predšolske vzgoje zasebnemu vrtcu v skladu z določbami tega zakona, ki določa financiranje javnih vrtcev in v skladu z metodologijo, ki določa oblikovanje cen programov v vrtcih, ki izvajajo javno službo.

Koncesija se zasebnemu vrtcu podeli za obdobje, ki ne sme biti krajše od 7 let in ne daljše kot 15 let.«.

13. člen

V 38. členu se doda naslov člena, ki se glasi »(sredstva za razvoj dejavnosti)«. V prvem odstavku se prva alineja spremeni tako, da se glasi:

»- sredstva za raziskovalno in eksperimentalno dejavnost, strokovno izobraževanje strokovnih delavcev in sredstva za informacijsko komunikacijsko tehnologijo v skladu s proračunskimi možnostmi,«.

14. člen

V 40. členu se v prvem odstavku za besedilom: »vzgojitelj predšolskih otrok – pomočnik vzgojitelja« doda vejica in besedilo: »vzgojitelj za zgodnjo obravnavo«.

V drugem odstavku se za besedilom »ustrezne smeri« doda besedilo »in pedagoško izobrazbo«.

V tretjem odstavku se v napovednem stavku za besedilom »s posebnimi potrebami,« črta vejica in doda besedilo »in vzgojitelj za zgodnjo obravnavo,«. V prvi alineji se za besedilom »ustrezne smeri« doda besedilo »in specialnopedagoško oziroma pedagoško izobrazbo«.

Za šestim odstavkom se doda nov sedmi odstavek, ki se glasi:

»Pedagoško izobrazbo ima, kdor opravi vse obveznosti v skladu z zakonom, ki ureja organizacijo in financiranje vzgoje in izobraževanja, oziroma v izobraževalnem ali študijskem programu za pridobitev izobrazbe iz predšolske vzgoje.

15. člen

V 41. členu se za prvim odstavkom doda nov drugi odstavek, ki se glasi:

»Delovna obveznost vzgojitelja za zgodnjo obravnavo obsega načrtovanje, pripravo in izvajanje dodatne strokovne pomoči, odkrivanje dejavnikov tveganja pri otrocih in preventivno delo z njimi, delo s starši in povezovanje z zunanjimi inštitucijami, vključevanje v dejavnosti strokovne skupine vrtca ter sodelovanje pri organizaciji življenja in dela v vrtcu.«.

Dosedanji drugi odstavek postane nov tretji odstavek.

Dosedanji tretji odstavek postane četrti odstavek in se spremeni tako, da se glasi:

»V okviru z zakonom in kolektivno pogodbo določenega polnega tedenskega delovnega časa, delo vzgojitelja in vzgojitelja v prilagojenem programu obsega 30 ur, delo vzgojitelja predšolskih otrok - pomočnika vzgojitelja 35 ur tedensko, delo vzgojitelja predšolskih otrok za zgodnjo obravnavo pa 25 ur tedensko.«.

16. člen

Za 46.a členom se dodajo novi 46.b, 46.c in 46.d členi, ki se glasijo:

»46.b člen

(zbirka podatkov, ki jo vodijo občine)

Za potrebe izvajanja nalog občin na področju predšolske vzgoje, ki jih določajo zakoni in področni predpisi, občina ustanoviteljica javnega vrtca oziroma koncedentka vodi evidenco otrok, vključenih v vrtce.

46.c člen

(evidenca otrok, vključenih v vrtec)

Evidenca otrok, vključenih v vrtec vsebuje naslednje podatke:

* ime in priimek otroka,
* EMŠO otroka,
* stalno oziroma začasno prebivališče otroka (ulica, hiška številka, kraj, poštna številka, občina, država),
* ime in naslov vrtca,
* starostno obdobje in oddelek, v katerega je otrok vključen,
* datum vključitve otroka v vrtec,
* podatek o upravičenosti do znižanega plačila vrtca (številka in datum veljavne odločbe centra za socialno delo, obdobje upravičenosti pravice do znižanega plačila vrtca, uvrstitev v dohodkovni razred in odstotek znižanega plačila za vrtec),
* podatek o občini, ki zagotavlja plačilo razlike med ceno programa in plačilom staršev,
* datum izpisa otroka iz vrtca.

Občina pridobi osebne podatke iz prejšnjega odstavka od ministrstva, pristojnega za predšolsko vzgojo iz zbirke centralna evidenca, ki jo ima ministrstvo vzpostavljeno na podlagi zakona, ki ureja organizacijo in financiranje vzgoje in izobraževanja. Do osebnih podatkov iz prvega odstavka tega člena je upravičena občina za vključene otroke v javni vrtec, katerega ustanoviteljica je in vključene otroke v zasebni vrtec, ki mu je občina podelila koncesijo. Občina lahko podatke iz centralne evidence povezuje s podatki, vodenimi v drugih evidencah, ki jih določa ta zakon, na podlagi EMŠO otroka.

Podatke iz tega člena občina zbira z namenom, da lahko javnemu vrtcu ali zasebnemu vrtcu s koncesijo zagotovi pravočasna in pravilna mesečna izplačila sredstev za izvajanje programa za predšolske otroke, upoštevaje sredstva, ki jih vrtec pridobi iz plačil staršev in plačil drugih občin.

Podatki iz evidence vključenih otrok občina izbriše eno leto po izpisu otroka iz vrtca.

46.d člen

(informacija o številu otrok, ki niso vključeni v vrtec)

Ministrstvo, pristojno za predšolsko vzgojo, vsako leto zbere podatke o številu predšolskih otrok, ki bodo v tekočem koledarskem letu dopolnili starost 5 let in na dan 30. aprila v šolskem letu pred šolskim letom obveznega vstopa v osnovno šolo niso vključeni v vrtec in pripravi informacijo o številu predšolski otrok, ki niso vključeni v vrtec, po posameznih občinah.

Za namen priprave informacije o številu otrok, ki niso vključeni v vrtec, po posameznih občinah, ministrstvo, pristojno za notranje zadeve posreduje ministrstvu, pristojnemu za predšolsko vzgojo, na njegovo zahtevo, iz Centralnega registra prebivalstva podatek o EMŠO, imenu in priimku, naslovu stalnega in naslovu začasnega prebivališča za otroke, ki bodo v tekočem koledarskem letu dopolnili starost 5 let.

Ministrstvo, pristojno za predšolsko vzgojo, pripravi informacijo o številu otrok, ki niso vključeni v vrtec, po posameznih občinah, s povezovanjem podatkov iz prejšnjega odstavka s podatki o vključenih otrocih v vrtce iz centralne evidence, na podlagi EMŠO otroka, pri čemer osebne podatke o otrocih prekrije.

Ministrstvo, pristojno za predšolsko vzgojo, posreduje informacijo iz prejšnjega odstavka občinam, na območju katerih otroci niso vključeni v vrtec. Občina lahko pridobljene podatke uporabi, da starše otrok povabi k vpisu v vrtec.«.

PREHODNE IN KONČNE DOLOČBE

1. **člen**

**(prehodni režim financiranja zasebnih vrtcev)**

**Zasebni vrtci, ki imajo na dan uveljavitve tega zakona priznano pravico do pridobivanja sredstev iz občinskega proračuna v skladu z odločbo, ki jo je ministrstvo, pristojno za predšolsko vzgojo, izdalo na podlagi petega odstavka 34. člena Zakona o vrtcih (Uradni list RS, št. 100/05–UPB2, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12-ZUJF, 14/15-ZUUJFO, 55/17 in 18/21), še naprej pridobivajo sredstva iz občinskih proračunov in državnega proračuna v skladu s 34. in 36. členom Zakona o vrtcih ((Uradni list RS, št. 100/05–UPB2, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12-ZUJF, 14/15-ZUUJFO, 55/17 in 18/21), do 31. avgusta 2030.**

**Določba prejšnjega odstavka se uporablja največ za enote in število oddelkov v posameznih enotah, za katere je zasebni vrtec na dan uveljavitve tega zakona z odločbo vpisan v razvid izvajalcev javno veljavnih programov, ki ga vodi ministrstvo, pristojno za izobraževanje.**

**Zasebni vrtci, ki imajo na dan uveljavitve tega zakona podeljeno koncesijo in jim po izteku koncesije občina nove koncesije ne podeli, pridobivajo sredstva iz občinskih proračunov in državnega proračuna v skladu s prvim in drugim odstavkom tega člena.**

**Zasebni vrtci iz prejšnjega odstavka posredujejo podatke iz 46.c člena zakona občini, na območju katere deluje zasebni vrtec.**

**17.a člen**

**(pravica obstoječih zasebnih vrtcev do zagotavljanja javnih sredstev)**

**Zasebni vrtci, ki delujejo na dan uveljavitve tega zakona in bodo do 31. avgusta 2030 vpisani v razvid izvajalcev javno veljavnih programov pri ministrstvu, pristojnem za predšolsko vzgojo, za izvajanje programa po posebnih pedagoških načelih ali programa za predšolske otroke v skladu z novim drugim in tretjim odstavkom 34. člena tega zakona, še naprej pridobivajo sredstva iz občinskih proračunov in državnega proračuna v skladu s 34. in 36. členom Zakona o vrtcih (Uradni list RS, št. 100/05–UPB2, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12-ZUJF, 14/15-ZUUJFO, 55/17 in 18/21).**

18. člen

(posredovanje podatkov iz centralne evidence občinam)

Ministrstvo, pristojno za predšolsko vzgojo, zagotovi posredovanje osebnih podatkov iz centralne evidence občinam, najpozneje v dveh letih po uveljavitvi tega zakona. Do tedaj zagotavljajo občinam osebne podatke iz 46.c člena tega zakona javni in zasebni vrtci.

18.a člen

(merila in kriteriji za odločanje Strokovnega sveta Republike Slovenije za splošno izobraževanje)

Minister sprejme akt iz novega tretjega odstavka 34. člena zakona v šestih mesecih od uveljavitve tega zakona.

Postopki za izdajo pozitivnega mnenja k programom zasebnega vrtca iz drugega odstavka 34. člena zakona se začnejo po sprejetju akta iz prejšnjega odstavka.

19. člen

(uporaba predpisov)

Spremenjeni 17. člen zakona se začne uporabljati 1. septembra 2030. Do takrat se uporablja drugi odstavek 17. člena Zakona o vrtcih (Uradni list RS, št. 100/05 – uradno prečiščeno besedilo, 25/08, 98/09-ZIUZGK, 36/10, 62/10-ZUPJS, 94/10-ZIU, 40/12-ZUJF, 14/15-ZUUJFO, 55/17 in 18/21).

Novi šesta in sedma alineja prvega odstavka 29. člena zakona se začneta uporabljati 1. septembra 2027.

Z začetkom uporabe nove šeste alineje 29. člena zakona, se za financiranje višjih stroškov delovanja razvojnih oddelkov vrtcev preneha uporabljati četrti odstavek 14. člena Zakona o celostni zgodnji obravnavi predšolskih otrok s posebnimi potrebami (Uradni list RS, št. 41/17).

Novi drugi stavek drugega odstavka 30. člena zakona se začne uporabljati 1. septembra 2026.

1. člen

(začetek veljavnosti)

Ta zakon začne veljati petnajsti dan po objavi v Uradnem listu Republike Slovenije.

**OBRAZLOŽITEV**

Državni zbor je na 113. izredni seji 18. 9. 2025 sprejel sklep, da Vlada Republike Slovenije pripravi Predlog Zakona o spremembah in dopolnitvah Zakona o vrtcih za tretjo obravnavo.

Predlog zakona za tretjo obravnavo je pripravljen na podlagi Pregleda sprejetih amandmajev in členov, h katerim so bili amandmaji sprejeti k Dopolnjenemu predlogu Zakona o spremembah in dopolnitvah Zakona o vrtcih, EPA 2179-IX, št. 601-01/25-4/59 z dne 19. 9. 2025. Amandmaji so bili sprejeti k 11., 17. in za novi 17.a člen.